Број: 129/2 Датум: 13.12.2019. године

**Информација о заштити личних података ученика и родитеља, односно другог законског заступника ученика**

Поштовани,

Овим путем желимо да Вас упознамо о обавези коју Основна школа ''Слободан Бајић Паја'' у Сремској Митровици, (у даљем тексту: Школа), има у вези осигурања и заштите личних података ученика, родитеља, односно других законских заступника у складу са Законом о заштити података о личности ("Сл. гласник РС", бр. 87/2018) Законом о основама система образовања и васпитања (''Сл.гл.РС, бр. 88/2017, 27/2018 - др закони и 10/2019 и другим важећим прописима.

Школа је дужна да обезбеди правну сигурност и транспарентност у погледу обраде података о личности запослених, ученика, родитеља, односно других законских заступника, као и да се утврди правни основ, сврха обраде, врсте података које се обрађују, права наведених лица у погледу обраде података о личности, као и мере заштите података. Школа у свакодневном пословању има обавезе које подразумевају прикупљање, обраду и достављање информација у сврхе организације,развоја, администрације и рада установе,као што су: **I.Лични подаци о ученику који се** прикупљају и обрађују: 1) подаци за одређивање идентитета ученика : име и презиме, матични број, адреса становања, број индентификационог документа, ЈОБ, пол, датум, место и држава рођења, држава 2) подаци за одређивање образовног статуса ученика : претходно завршен програм образовања и васпитања, односно ниво образовања, језик на којем су завршени претходни нивои образовања и васпитања, установа, група, разред и одељење у који је уписан, врста и трајање програма образовања, језик на коме се изводи образовно-васпитни рад, матерњи језик, национална припадност (изјашњавање о националној припадности није обавезно), изборни програми, образовање по индивидуалном образовном плану, оцене, положени испити, похвале и награде освојене током образовања, изостанци, владање и издате јавне исправе; 3) подаци за одређивање социјалног статуса ученика : припадност социјално угроженим категоријама становништва, услови становања и стање породице; социјални статус родитеља, односно другог законског заступника: стечена стручна спрема, занимање и облик запослења; 4) подаци за одређивање функционалног ученика: подаци добијени на основу процене потреба за пружањем додатне образовне, здравствене и социјалне подршке коју утврђује Интерресорна комисија, односно установа и уносе се у регистар као податак о постојању функционалних потешкоћа у домену вида, слуха, грубе или фине моторике, интелектуалних потешкоћа, потешкоћа са комуникацијом, са понашањем и социјализацијом.

II Л**ични подааци о родитељу, односно другом законском заступнику:**

1) податке за одређивање идентитета родитеља, односно другог законског заступника: име и презиме, матични број, пол, датум, место и држава рођења, држава и место становања,број идентификационог документа, приватни и службени контакт подаци као што су електронска пошта или број телефона, 2) податке за одређивање образовног статуса родитеља, односно другог законског заступника, стечена стручна спрема, занимање и облик запослења назив установе у којој је родитељ, односно други законски заступник запослен, функција коју обављате и сл.),; 3) податке за одређивање социјалног статуса родитеља, односно другог законског заступника: припадност социјално угроженим категоријама становништва, услови становања и стање породице

Школа може обрађивати и одређене категорије **посебних врста података о личност**и: податаке о здравственом стању или податке о верском опредељењу и друге податке у складу са чланом 17.ЗЗПЛ.. Школа не обрађује већи број или другу врсту личних података од оних који су потребни да би се испунила наведена сврха.Уколико се обрада посебних врста података врши на основу сагласности лица, та сагласност мора бити дата у писаној форми која обухвата детаљне информације о врсти података који се обрађују, сврси обраде и начину коришћења података

Школа и субјекти којима наша установа доставља Ваше податке ради реализације пословних активности, обрађиваће Ваше податке у складу са свим важећим прописима, а увид у ток обраде Ваших личних података можете увек остварити на упит. Такође, имате право да приступите Вашим личним подацима и по потреби извршите корекцију уколико је дошло до њихове измене.Без додатних трошкова можете уложити приговор на употребу Ваших личних података или затражити обуставу њиховог даљег коришћења.

Школа је предузела све законски расположиве мере како би спречила злоупотребу, уништење, губитак, неовлашћене измене, приступ или преузимање личних података.

**Напомена:**На сајту школе ће бити објављен Правилник о заштити података о личности у Основној школи ''Слободан Бајић Паја''.Сремска Митровица, као и информације о заштити података о личности запослених, ученика и родитеља, односно другог законског заступника ученика.

**У Сремској Митровици Директор школе**

**Дана:\_\_\_\_\_\_\_\_\_ 2019. године Одељенски старешина**